Kwasi Kwarteng

Is polaiteoir de chuid Pháirtí Coimeádach na Breataine é Akwasi Addo Alfred Kwarteng (rugadh 26 Bealtaine 1975 )  atá ina Fheisire Parlaiminte ó 2010 i leith. 

Bhí sé ina Rúnaí Stáit Gnó, Fuinnimh agus Straitéise Tionsclaíocha ó 2021 go 2022, sula raibh sé ina Sheansailéir ar an Státchiste faoi Liz Truss ó Mheán Fómhair go Deireadh Fómhair 2022. Briseadh as a phost i bhfianaise neamhghlacadh na margaí airgeadais lena pholasaithe fioscacha agus chomhéirí fheisirí parlaiminte an Pháirtí Chaomhaigh.
clé|mion|2014ː  Kwarteng ag "Global Growth- Challenge or opportunity for the UK?'

 Tús a shaoil 
clé|mion|Eanáir 2021
Rugadh Kwarteng i Londain do thuismitheoirí inimirceacha Gána i Waltham Forest,Buirg Londain ar an 26 Bealtaine 1975, Ba é an t-aon leanbh  ag Alfred K. Kwarteng agus Charlotte Boaitey-Kwarteng, a chuaigh ar imirce ó Ghána mar mhac léinn sna 1960idí. Archived at archive.org 10 July 2010. Is abhcóide í a mháthair  agus eacnamaí i Rúnaíocht an Chomhlathais a athair  
Fuair sé a chuid oideachais i gColáiste Eton agus i gColáiste na Tríonóide, Cambridge.  

 Gairm 
D’oibrigh Kwarteng mar cholúnaí don Daily Telegraph agus mar anailísí airgeadais. 

Sheas sé mar Fhéisire Parlaiminte do Spelthorne i dtuaisceart Surrey sa bhliain 2010. 
I mí na Samhna 2018, ceapadh Kwarteng ina Fho-Rúnaí Stáit ag an Roinn um Imeacht as an Aontas Eorpach. 
Tar éis Boris Johnson a bheith tofa mar Phríomh-Aire i mí Iúil 2019, tugadh ardú céime do Kwarteng agus ceapadh é mar Aire Stáit do Ghnó, d’Fhuinneamh agus d’Fhás Glan, ag freastal ar an gComh-Aireacht mar chuid den ról. I mí Eanáir 2021, tugadh ardú céime do Kwarteng arís mar Rúnaí Gnó, agus é ar an gcéad duine gorm ag fónamh mar Rúnaí Stáit .

 Seansailéir ar an Státchiste 
Tar éis do Johnson éirí as a phost in 2022, thacaigh Kwarteng le hiarracht Liz Truss a bheith ina ceannaire Coimeádach. Tar éis do Truss a bheith ceaptha ina Príomh-Aire, cheap sí Kwarteng ina Seansailéir ar an Státchiste. Ar 23 Meán Fómhair, d'fhógair Kwarteng " mionbhuiséad " a cáineadh go forleathan agus a d'fhág go hachomair gur thit steirling go dtí an leibhéal is ísle riamh in aghaidh an dollair Mheiriceánaigh. 
clé|mion|THE GROWTH PLAN 2022, de chuid HM Treasury;  mhair an plean trí seachtaine.
Briseadh Kwarteng as a phost ar 14 Deireadh Fómhair tar éis 38 lá,  an dara tréimhse ba lú riamh mar Sheansailéir Státchiste na Breataine.Ag Iain Macleod a bhí an tréimhse ba lú sa phost sin. I 1970, fuair Macleod bás tobann de bharr taom croí agus gan ach 30 lá caite aige mar Sheansailéir. Tháinig Jeremy Hunt i gcomharbacht air. Tá Kwarteng an-mhór le Liz Truss agus thug sí le fios go mb'oth léi imeacht Kwasi Kwarteng; mhaígh sí go raibh an leas náisiúnta curtha aic roimh a leas féin.

Agus é ag imeacht, dúirt Kwarteng gur chreid sé i gcónaí gurb í fís Truss an fhís cheart.“Mar atá ráite agam go minic le roinnt seachtainí anuas, go bunúsach ní haon rogha é cloí leis an status quo. Rófhada atá an tír seo cráite ag rátaí fáis íseal agus cáin ard– is gá fós é sin a athrú chun go mbeadh rath ar an tír seo.”

 Féach freisin 

 Liz Truss
 Géarchéim fhioscach na Ríochta Aontaithe, 2022

Tagairtí

Catagóir:Daoine a rugadh i 1975
Catagóir:Daoine beo
Catagóir:Alumni Ollscoil Cambridge
Catagóir:Alumni Ollscoil Harvard
Catagóir:An Páirtí Coimeádach
Catagóir:Daoine as Londain
Catagóir:Eoraisceiptigh
Catagóir:Feisirí de Pharlaimint na Ríochta Aontaithe
Catagóir:Fir
Catagóir:Scríbhneoirí Sasanacha
Catagóir:Seansailéirí Státchiste na Ríochta Aontaithe